**LÄÄNEMAA VEDUR 2020 STATUUT**

1. **Üldsätted**
	1. Läänemaa Vedur 2020 tunnustamist koordineerib ja korraldab Sihtasutus Läänemaa.
	2. Läänemaa Vedur 2020 selgitatakse välja iga-aastaselt rahva- ja tunnustamiskomisjoni hääletuse tulemusena. Sealjuures hääletus toimub kahes osas – esialgu toimub ideede korje ning seejärel valib rahvas ja tunnustamiskomisjon välja parima.
	3. Tunnustuse eesmärgiks on selgitada välja silmapaistev projekt, objekt, sündmus, teenus vms, mis on eelneva aasta jooksul tõusnud esile, olnud uuenduslik, originaalne, vajalik piirkonnale ning maakonnale. Ellu viidud ühendus, projekt või tegu on jätkusuutlik, sellesse on kaasatud erinevaid partnereid ja sellest on saanud kasu märkimisväärne arv inimesi.
	4. Tunnustada saab kõiki Lääne maakonna kohalikes omavalitsustes elavate inimeste või Lääne maakonda registreeritud organisatsioonide tegusid.
	5. Tunnustatute nimed avaldatakse Läänemaa aastaraamatus ning teistes kanalites, mille eesmärk on edastada infot tublidest saavutustest punktis 1.2 mainitud kriteeriume arvestades.
	6. Tunnustust saab pälvida üks tegu vaid ühe korra.
2. **Tunnustamise viis**
	1. Kandidaadid saavad tunnustatud „Läänemaa tunnustab“ tänuüritusel, mis toimub iga-aastaselt jaanuaris.
	2. Kandidaate tunnustatakse tänukirja ja meenega.
3. **Kandidaatide esitamine**
	1. Kandidaate Läänemaa Vedur 2020 tiitlile võivad esitada kõik kodanikud ja organisatsioonid.
	2. Esitatud kandidaatide andmete kogumist koordineerib Sihtasutus Läänemaa.
	3. Kandidaatide esitamise tähtaja seab Sihtasutus Läänemaa ning teavitab sellest valdkonnaga seotud meediakanalites.
	4. Kandidaate esitatakse selleks ettenähtud vormi alusel, mis on kättesaadav Sihtasutus Läänemaa veebilehel aadressil [www.laanemaa.ee](http://laanemaa.ee/aasta-isa/)
	5. Vormikohane ettepanek esitatakse paberkandjal aadressil SihtasutusLäänemaa, Karja 27, 90502, Haapsalu linn, Läänemaa või e-posti teel aadressil info@laanemaa.ee.
4. **Kandidaatide kvalifitseerimine**
	1. Esitatud kandidaatide avaldustega tutvub pärast nende esitamist Lääne maakonna tunnustuskomisjon.
	2. Lääne maakonna tunnustuskomisjoni liikmetel on õigus küsida lisaküsimusi tunnustatute kohta ning teha sellest johtuvalt ettepanekuid. Samuti on komisjonil võimalik esitada kandidaate juhul kui neid mingi põhjusel pole märgatud.
	3. Komisjonil on õigus tiitlit mitte välja anda kui esitatud kandidaadid ei vasta tiitli saamise kriteeriumile või ei laeku neid üldse.

*/allkirjastatud digitaalselt/*

Anu Kikas

Juhataja

Sihtasutus Läänemaa